cyanic-selkie/wikianc huggingface dataset:
Henry J
Henry J
I løpet av de første årene etter andre verdenskrig hadde Kaiser-Frazer Corp. gjort suksess og bygde flere bra biler solgt så mange biler de klarte å bygge, men siden 1949 begynte salgstallene å dale. Styreformannen, Henry J. Kaisers løsning var å bygge en ny, liten og billig bil som alle amerikanere hadde råd til å kjøpe, men ettersom bedriften manglet egn kapital til å utvikle en ny modell, vendte den seg til de føderale myndighetene om et lån. Kaisers kompanjong, Joseph W. Frazer hadde sterke innvendninger mot hele prosjektet og da han ble nedstemt valgte han å trekke seg tillbake fra Kaiser-Frazer Corp.
Den nye bilen, oppkalt etter mr. Kaiser selv var et enkelt og konvensjonelt produkt. De fire- og sekssylindrede motorene ble kjøpt fra Willys-Overland. For å holde prisen nede var Henry J ytterst spartansk og manglet til og med luke for bagasjerommet, men mer komfortabel utrustning, inklusive bagasjeromsluke kunne kjøpes mot pristillegg. Den enkleste firesylindrede modellen kostet runt 200 dollar, billigere enn enn en Chevrolet men med sekssylindret motor og noe mer utrustning ble forskjellen snart utradert. Det første året ble det solgt cirka 82 000 biler, men siden markedet synes være mettet og salget sank drastisk opphørte byggingen i 1953, men et antall usolgte biler ble oppdatert og solgt som 1954 års modell.
Henry J's mekaniske komponenter ble også brukt i sportsbilen Kaiser-Darrin.
Allstate
Den amerikanske varehuskjeden, Sears Roebuck hadde siden slutten på 1940-tallet ført diskusjoner om å selge biler fra Kaiser-Frazer Corp. under merkenavnet Allstate hos egne bilforhandlere i tilknytning til sine varehus. Den ukompliserte og letteste var Henry J var nettopp det som Sears søkte. Allstate skilte seg fra Henry J gjennom en annen front, tegnet av Alex Tremulis og noe mer påkostet innredning. De hadde til og med batteri og dekk av merket Allstate. Foruten salg ved varehusene ble bilen også solgt gjennom Sears Roebucks postordrekatalog. Etterspørselen var dog liten og i 1952 og 1953 ble det ikke solgt mer enn 2 363 biler.
Usbekistan under Vinter-OL 1994
Usbekistan i Vinter-OL 1994. Sju sportsutøvere, tre menn og fire kvinner fra Usbekistan deltok i freestyle og kunstløp i Vinter-OL 1994 i Lillehammer i Norge. Usbekistan, som deltok for første gang i et vinter-OL, kom på fjortendeplass med en gullmedalje.
Grande skole
Grande skole er en grunnskole i Vardal i Gjøvik kommune med 163 elever fra Bybrua og Vardal. Selve skolen ble bygd i 1950 og i 2001 ble den ombygd og skolen fikk ny gymnastikksal og et buebygg for fjerde og femte trinn. Rektor er Erik Nyborg.
HM Courts Service
's Courts Service er en britisk myndighet underlagt Departementet for konstitusjonelle saker med ansvar for administrasjonen av domstolene i England og Wales. Etaten ble opprettet i 2005 gjennom sammenslåingen av Court Service og Magistrates' Courts Service.
Bo Kaspers Orkester
Bo Kaspers Orkester er et svensk jazz-/rockeband som ble dannet i 1991 bestående av Bo Kasper Sundström (vokal og gitar), Fredrik Dahl (trommer), Michael Malmgren (bass), Mats Schubert (tangenter og gitar). Gitaristen Lars Halapi var medlem i gruppen fra 1991 til 1996.
Finansnæringens Arbeidsgiverforening
Finansnæringens Arbeidsgiverforening (FA) var en uavhengig arbeidsgiverforening for virksomheter innen finansnæringen (primært banker og forsikringsselskaper). Finansnæringens Arbeidsgiverforening inngikk fra 1. januar 2013 som en del av Finans Norge.
FA var et resultatet av fusjonen mellom Forsikringsselskapenes Arbeidsgiverforening og Bankenes Arbeidsgiverforening. Foreningen ble stiftet 21. juni 1999 og startet sin virksomhet 1. juli samme år.
Stiftelsen Evangeliesenteret
Stiftelsen Evangeliesenteret, til vanlig kalt Evangeliesenteret (eller bare senteret), er et norsk, diakonalt, privat hjelpetiltak som driver arbeid mot rusmiddelavhengige med avvenning fra rus og hjelp til å begynne «et nytt liv». Motto er Ennå er det håp.
Evangeliesenteret er Norges største tiltak i rusomsorgen. Stiftelsen Evangeliesenteret er et av den norske pinsebevegelsens fellesarbeid. Den ble stiftet 2. juli 1983 av Lise og Ludvig Karlsen. De var tidligere rusmisbrukere og kjente nød for samfunnets utslåtte. De begynte i enkle kår. Senere ble det mange senter rundt i hele Norge, og tusenvis har fått «et nytt liv». Målgruppen er voksne over atten år som har rusproblemer, samt familier med barn. De fleste senter driver arbeid mot rusmiddelavhengige med avvenning fra rus og hjelp til å begynne «et nytt liv».
De fleste beboere sliter med alkohol- og narkotikaavhengighet. Noen ønsker å slutte med metadon og subutex. Obligatoriske kurs om rus og rusbehandling (rusomsorg) for ledere og medarbeidere holdes regelmessig på Varna Evangeliesenter.
Ludvig Karlsen døde i 2004. Lise Karlsen og datteren Monika Karlsen-Vigardt tok over som ledere for arbeidet. Fra 2010 overtok Trond Palmgren Eriksen som daglig leder og utgjør pr. 2020 ledelsen sammen med administrasjonsleder leder Monika Karlsen-Vigardt.
Budsjettet for 2007 var på 100 millioner kroner. Det ble søkt staten om et statstilskudd på 37 millioner, som er en tredel av totalbudsjettet. Resten av midlene er gaver fra enkeltpersoner og menigheter.
Saint-Michel (Paris Metro)
Stasjonen betjener linje 4.
Stiftelsen Evangeliesenteret
Behandlingsinstitusjoner
Evangeliesenteret har omtrent 300 behandlingsplasser på ni Evangeliesenter. Hvert av sentrene har sin egen funksjon, som inntakssenter, avrusing, kvinnesenter og senter for menn. De tilbyr arbeidstrening, ettervern, botrening og soningstilbud. Ved bibelskolen og den videregående skolen er det 46 plasser. Det største senteret ligger på Østebo i Halden.
Mer enn bare diakonalt arbeid
Evangelieenteret driver ikke bare diakonalt arbeid ovenfor rusmisbrukere, men også:
Stevner og store samlinger
Stevner og store samlinger arrangeres flere ganger i året. Særlig Evangeliesenterets Landsstevnet som arrangeres på Østerbo i Halden hver sommer samler mye folk. Det første stevnet ble holdt i en teltkirke i 1992 og i 1999 stod en stor hall på stedet. Det var en ishall som skulle rives og selges, fra Furuset i Oslo. Den har plass til 4-5 000 mennesker.
To ganger i året arrangeres stevner på Beitostølen. I pinsen er det pinsestevne på Østerbo, og første helg i juli er det et stevne på Lista.
Historie
Det første «riktige» senteret ble åpnet på Roa den 2. juli 1983. Sammen med forstander i pinsemenigheten på Roa, Willy Nilsen, dro Tore Paulsen, Lise og Ludvig Karlsen for å se på et nedlagt garveri. Ludvig syntes å kjenne seg igjen, og riktig, bygget hadde tidligere vært lensmannsgård. Prisen var 550 000 kroner etter et avslag på ett hundre tusen fordi selgeren syntes formålet var godt. De manglet penger, men fikk låne hele beløpet. Senteret hadde plass til tolv personer.
Samme høst leide noen pinsemenigheter i Oppland enda et sted.
I begynnelsen var det guttesenter, men det tok ikke lang tid før det første jentesenteret, Elvesus på Finnskogen, åpnet. Senere åpnet senteret Bibo ved Tønsberg, som er spesielt for gravide kvinner.
Arbeidet ble stadig utvidet med flere behandlingssenter selv om kapitalen som regel manglet til nyanskaffelsene. Selv om det så vanskelig ut flere ganger, løste det seg til slutt. Flere og flere frivillige arbeidere tok et tak, og mange fikk hjelp, men det ble samtidig tyngre å drive det store arbeidet basert på frivillighet og gaver. Pågangen var ekstra stor i høytidene. Det var vanskelig (særlig de første årene) å få støtte fra sosialkontorene da arbeidet var nytt og ukjent. Dessuten var det ofte regnet for «å være for kristelig».
I 1988 fikk arbeidet noe statsstøtte. Samme år ble Hopen videregående skole startet som en ny virkegren. Det var møbelsnekkerlinje de første årene. Senere ble tilbudet utvidet til hotell- og næringsmiddelfag, byggfag, allmennfaglig påbygging, kokk- og tømrerlinje.
Kishon
Kishon (hebraisk: נחל הקישון – Nachal HaKishon; arabisk: نهر المقطع – Nahr el-Mokatta; i den norske bibeloversettelsen: Kisjon-bekken ) er en elv i Israel som flyter ut i Middelhavet ved byen Haifa.
Elveløp
Kishon er om lag 70 kilometer lang, og har sin kilde ved Gilboafjellet øst i Israel. Den flyter i en vest-nordvestlig retning gjennom Jisreeldalen, og munner ut i Haifabukta. Nedbørfeltet på 1 110 km² omfatter mye av Jisreeldalen og det vestlige Galilea, samt deler av Karmelberget.
Historie
Kishon er nevnt to ganger i Bibelen. Første kongebok 18:40 nevner henrettelsene av Baals profeter etter ordre fra Elia, og i Dommernes bok 5:21 vasker Kishon bort den kanaaneiske hæren.
Etter slutten av første verdenskrig var det en økning i tallet på jødiske kolonister i Palestina under den tredje aliyah. De som kom til Haifa ble holdt i karantene i teltleirer ved munningen av Kishon. Mange ble infisert med malaria, som området var beryktet for. Under Det britiske mandatet ble området rundt munningen industriområde i Haifa, med et energiverk, jernbaneverksted og et oljeraffineri for Iraq Petroleum Company.
Forurensing
Kishon har vært alvorlig forurenset i nyere historie. På det verste var elva surere enn Coca-Cola, og tilstanden var så alvorlig at ingen livsformer overhodet kunne overleve. I det nye årtusen har israelske myndigheter satt i gang en storstilt rehabilitering av elva, og livet begynner nå å vende tilbake.
Lüshunkou (Dalian)
Lüshunkou (kinesisk: 旅顺口区; pinyin: Lǚshùnkou qu) er et bydistrikt i Dalian i provinsen Liaoning i Folkerepublikken Kina. Det ligger ved Gulehavet.
Lüshunkou har et areal på 404,5 km² og 204 000 innbyggere (2010).
Frem til 1950 var det en selvstendig by (Lüshun, Port Arthur). Det er et støttepunkt for den kinesiske flåten.
Administrative enheter
Subdistrikter:
Samferdsel
Kinas riksvei 201 ender opp i Lüshunkou. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.
Stiftelsen Evangeliesenteret
Historie
I 1992 fikk Evangeliesenteret tilbud om å kjøpe stedet Østerbo, et tidligere HVPU-senter. Kjøpesummen var 20 millioner, men pengene manglet, og styret sa nei. Året etter ble de tilbudt eiendommen for 13 millioner. De fikk lån i det svenske samspar med den betingelse at Ludvig Karlsen måtte ta seg en hel fridag i uken. Østerbo var et stort område med mange hus.
I 1993 begynte Evangeliesenteret med egne tv-sendinger, ES TV. Dette bidrog til større oppmerksomhet om senteret.
Slutten av 1990-tallet var gode år i senterets historie med 39 evangeliesenter rundt i hele Norge. Mange av sentrene var små og med få beboerplasser. De fleste var spesialisert mot en målgruppe, som familiesenter, jentesenter osv. Fjordtun Evangeliesenter på Hadeland hadde tilbud for de som ønsker å slutte med metadon og subutex. Statsstøtten økte, og utmerkelsene for den store innsatsen for de utslåtte i samfunnet ble belønnet. Hver rusmisbruker som «reddes», sparer samfunnet for store utgifter. I 1997 fikk Ludvig Kongens fortjenstmedalje i gull. I 2002 fikk Lise og Ludvig Karlsen Petter Dass-prisen.
I 2003 feiret senteret 20-årsjubileum. Da var det 300 ansatte, og omtrent 25 000 hadde fått behandling for rus- og nerveproblemer. Mange tusen har fått et nytt liv uten rus, og familier har blitt gjenforent. Ludvig Karlsen ble utnevnt til æresdoktor (Doctor of Divinity) ved Life Christian University i Tampa, Florida (USA)
I 2004 døde frontfigur og leder Ludvig Karlsen. Evangeliesenteret opplevde en vanskelig økonomisk periode. Lise Karlsen og Monica Johansen (datter) fortsatte som ledere. Antall behandlingsplasser ble forsøkt opprettholdt, men økonomien tvang arbeidet til å foregå fra færre og større behandlingssenter. I 2008 var det under ti behandlingssenter tilbake.
I 2007 ble Evangeliesenteret anklaget for økonomisk rot og satt under intern og ekstern granskning, men ble i 2009 frikjent.
Den 1. juli 2010 overtok Trond Eriksen, Monika Karlsen-Vigardt og David Filtvedt som ledertrio i Evangeliesenteret etter at Lise Karlsen gikk av med pensjon.
Kritikk
Evangeliesenteret som organisasjon vokste raskt. Det involverte mange medarbeidere. Noen fikk lønn mens flere arbeidet frivillig som idealister. I 2003 hadde om lag 25 000 vært innom evangeliesenteret til behandling for rus- og nerveproblemer i armer og ben. Noen også med psykiske problemer. På det meste var det over 40 evangeliesenter. I tillegg var det arbeid med tidsskrifter, TV-produksjon og større stevner . Evangeliesenteret med Lise og Ludvig Karlsen har flere ganger blitt kritisert når det gjelder personalpolitikk og økonomi.
SV politiker Inga Marte Thorkildsen har flere ganger uttalt seg kritisk om Evangeliesenteret. Blant annet har hun vært kritisk til Evangeliesenterts fokus på frelse. Hun gikk ut mot Evangeliesenteret og var en av kildene i de kritiske oppslagene i februar 2007 i Dagens Næringsliv der det ble framsatt påstander om økonomiske uregelmessigheter i stiftelsen. Sosialminister Sylvia Brustad nedsatte en uavhengig granskningskomite. I rapporten konkluderes det med at Evangeliesenteret må rydde i egen lederstruktur og opprette en internkontroll. Informasjonsleder i Evangeliesenteret, Bjørn Gjellum, sier at rapporten er tatt til etterretning. De ansatte fikk lønn i henhold til en tariffavtale, noe som medførte til at lønningene økte betydelig. Oppryddingen medførte til ekstra kostnader på åtte millioner kroner bare i 2007. Samtidig «straffet» Helsedirektoratet Evangelisenteret for økonomisk rot og kuttet statsstøtten med 25 prosent (seks millioner) i 2008. Evangeliesenteret ble tvunget til nedbemanning og har i etterkant solgt fem av sine behandlingsinstitusjoner. Evangeliesenteret sendte klagebrev til Justisdepartementet med forklaringer og tilbakeviste det som var feil begrunnet i granskningsrapporten. Den 17. juni 2009 ble «klagen tatt til følge» og Evangeliesenteret ble «frifunnet».
Helmut Schmidts første regjering
Helmut Schmidts første regjering var Forbundsrepublikken Tysklands (Vest-Tyskland) regjering fra 16. mai 1974 til 14. desember 1976. Den var en koalisjonsregjering mellom SPD og FDP, og ble ledet av forbundskansler Helmut Schmidt (SPD).
Fedrelandslaget
Fedrelandslaget, i begynnelsen også skrevet Fædrelandslaget og iblant forkortet Fe-laget, var en norsk konservativ og «nasjonalsinnet» opplysnings- og propagandaorganisasjon som ble stiftet av Joakim Lehmkuhl i 1925 og oppløst i 1940. Organisasjonen ønsket nytenking i norsk politikk gjennom en borgerlig samlingsregjering og enhetsfront mot den sosialistiske arbeiderbevegelsen. Regjeringen skulle gis økt handlingsrom på bekostning av Stortinget, som de også ønsket det skulle være kortere sesjonstider for. Den høyreautoritære organisasjonen var skeptisk til parlamentarismen og partistyre, og Fedrelandslaget ble i mellomkrigstidens retorikk kalt fascistisk. Dette stemplet hang ved organisasjonen i ettertid, men enkelte mener karakteristikken bør revurderes. Fedrelandslaget hadde rundt 100 000 medlemmer og 1500 lokallag.
Historie
Den unge elektroingeniøren Joakim Lehmkuhl (1895–1984) regnes som initiativtaker til stiftelsen i 1925. Ellers var polfareren Fridtjof Nansen og tidligere statsminister Christian Michelsen, Lehmkuhls morbror, med blant stifterne. Formålet med organisasjonen var å samle høyresiden i norsk politikk og skape en borgerlig front mot den fremvoksende sosialismen. Fedrelandslaget mobiliserte blant annet mot arbeiderdemonstrasjoner og bedrev organisert streikebryteri. Fedrelandslaget spilte en viktig rolle i stortingsvalget i 1930. Organisasjonen hadde da rundt 100 000 medlemmer. Hovedorgan for Fedrelandslaget var fra 1927 til 1932 avisa Norges Fremtid og fra 1932 ukeavisa ABC.
I 1933 foreslo ABC å lansere diktatorene Hitler og Mussolini som sine egne kandidater til Nobels fredspris. I boken Hårde tider, om Fedrelandslaget, hevder Andreas Norland at dette ble gjort med ironi.
Fedrelandslaget ble først og fremst støttet av Bondepartiet og Frisinnede folkeparti. Høyres holdning skiftet noe, mens Venstre var avvisende. Utover på 1930-tallet minsket imidlertid Fedrelandslagets innflytelse, men det deltok i perioden 1934-36 i forhandlingene om å skape en nasjonal blokk av Bondepartiet, Frisinnede Folkeparti og Laget. Nasjonal Samling (NS) deltok også i disse forhandlingene, men tok bare del i de første møtene frem til sommeren 1934. Vidkun Quisling var en tid nestleder i Fedrelandslaget.
En mengde aktivister fra Fedrelandslaget deltok med NS-ungdom og NNSAP-medlemmer i det såkalte «Forum-slaget», der 500 nasjonalsosialister med makt forsøke å kaste det sittende «røde vanstyret» i Oslo Gymnassamfunn. Da dette ikke lyktes marsjerte de med utstrakte hender til nazihilsen og Heil-rop ned til Stortinget, der det ble holdt appell.
Etter den tyske invasjonen i Norge 9. april 1940 forsøkte organisasjonen med sin leder Victor Mogens å fungere som et politisk alternativ. Fedrelandslaget ble oppløst etter rikskommissær Terbovens tale den 25. september 1940 da han utnevnte sine kommissariske statsråder. Arkiver skal ha blitt brent. Som med de fleste organisasjoner, gikk en del av medlemmene i Fedrelandslaget inn i NS, særlig noen av de yngre. Organisasjonens daværende generalsekretær Lars Hasvold ble en sentral del av miljøet omkring NS-politikeren og seinere næringsministeren Alf Larsen Whist. Det store flertallet av medlemmene i laget hadde derimot sterk antipati mot NS, og mange deltok aktivt i motstandskampen. En sentral mann i organisasjonen fram til oppløsningen i 1942, overrettssakfører Otto Skirstad, ble skutt av tyske okkupasjonsmyndigheter i 1942. Formannen for Oslolaget; Harald U. Sverdrup-Thygeson, drev illegalt arbeid og ble tatt og fengslet for dette samme året.
Annet
Anders Lange, grunnleggeren av Anders Langes Parti (ALP, forløperen til Fremskrittspartiet), hadde bakgrunn fra Fedrelandslaget, der han var sekretær i perioden fra 1930 til 1938 og også riksleder i ungdomsfylkingen et år.
Mérida (Venezuela)
Santiago de los Caballeros de Mérida («Herrenes by Mérida»), eller bare Mérida, er hovedstaden i den venezuelanske delstaten Mérida. Den ligger i Libertador kommune og er en av de viktigste byene i de venezuelanske Andesfjellene. Byen blei grunnlagt i 1558, som en del av Ny-Granada, og spilte seinere en viktig rolle i Venezuelas selvstendighetskrig.
Mérida har i overkant av 200 000 innbyggere, mens storbyområdet har nærmere 400 000. Byen ligger på rundt 1 600 meters høyde på ei slette i Chamaelvas dalføre, ved foten av landets høyeste fjelltopp, Pico Bolívar.
Mérida er blant Venezuelas viktigste turistmål. Den har også verdens nest lengste taubane.
Mérida ble grunnlagt 9. oktober 1558 av kaptein Juan Rodríguez Suárez.
Czech Open (golf)
Czech Open er en golfturnering på Europatouren. Turneringen var på touren første gang i 1994. I 1998 ble den ikke avholdt på grunn av flomkatastrofen i Tsjekkia året før, men var tilbake på Europatouren i 2008.
Saint-Paul (Paris Metro)
Saint-Paul er en stasjon på metroen i Paris.
Stasjonen betjener linje 1.
Bep Voskuijl
Elisabeth «Bep» Voskuijl hjalp Anne Frank, hennes familie, Peter van Pels, Auguste van Pels, Hermann van Pels og Fritz Pfeffer i dekning sammen med Miep Gies, Victor Kugler og Johannes Kleiman.
Panama under Panamerikanske leker 2011
Panama under Panamerikanske leker 2011. Panama deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på delt tjuesjuendeplass med en bronsemedalje.
The Merchant of Venice (1914)
The Merchant of Venice er en amerikansk stumfilm fra 1914, regissert av Phillips Smalley og Lois Weber.
Handling
Så Antonio låner pengene fra Shylock, en pengeutlåner. Men Shylock holder et nag til Antonio, og kommer derfor med en rekke uvanlige vilkår for lånet deres. Men når Antonios virksomhet risikerer å gå konkurs, truer disse låne-betingelsene ham - og det blir opp til Bassanio og Portia å redde ham, før det er for sent.
Hagaløkka skole (Asker)
Hagaløkka skole er en barneskole i Asker beliggende på Borgen i Asker.
Skolen ble bygget i 1974, omfattende rehabilitert i 2000/2001. Hagaløkka skole har en relativt stor andel minioritetspråklige elever, ca. 40% fra 37 land. Skolen har en egen velkomstklasse for nyankommne elever med minioritetspråklig bakgrunn.
Benjaminprisen
Skolen ble i januar 2011 tildelt Benjaminprisen 2010 for langsiktig og systematisk arbeid mot rasisme og diskriminering.
Saint-Philippe du Roule (Paris Metro)
Saint-Philippe du Roule er en stasjon på metroen i Paris.
Stasjonen betjener linje 9.
Fylkesvei 600
Fylkesvei 600 i Vestland går mellom Vie og Kronborg i Sunnfjord.
Strekningen ble opprettet 2019, og består av hovedtraséen til den tidligere fylkesvei 484 (Sogn og Fjordane).
Erling Munthe-Dahl
Erling Munthe-Dahl (født 25. november 1897 i Kristiania, død 26. februar 1996) var en norsk offiser, også kjent som Jagervingens sjef på Fornebu flyplass under krigen i Norge i 1940.
Familie
Munthe-Dahl var sønn av Jens Munthe-Dahl og Hanna Andersen. Faren var major i Hærens ingeniørvåpen. Erling Munthe-Dahls første bosted var Briskebyveien 2, Kristiania.
Karriere før 9. april 1940
Erling Munthe-Dahl tok eksamen artium i 1915. Han ble uteksaminert fra Krigsskolens øverste avdeling i 1918, og ble så beskikket til premierløytnant i Ingeniørvåpenet. Etter dette var han inspeksjonsoffiser på Krigsskolens ingeniørlinje. Deretter søkte han opptak til Hærens flyveskole, og var elev der fra 1919 til 1920, før han ble fast ansatt i samme avdeling fra 1921. I 1921 startet Munthe-Dahl på Den militære høyskole. Fra 1922-26 var han beordret som sjef for Nord-Norges Flyveavdeling, og han tok samtidig militær høyskoleeksamen i 1923.
Den første artikkelen han skrev for Norsk Luftmilitært Tidsskrift (NLMT) ble utgitt i 1926, om emnet elektriske installasjoner i fly. Artikkelen brukte stoff fra det franske tidsskriftet l’Aeroneutique som kilde. Munthe-Dahl overtok redaktøransvaret for NLMT i 1928 og skrev mye av innholdet selv. Hovedemner hadde teknisk og taktisk innhold.
Fra 1937 til 1939 var Munthe-Dahl stabssjef for Hærens flyvåpen, og han ble utnevnt til sjef for Jagervingen på Fornebu den 20. oktober 1939. Medvirkende årsak til utnevnelsen var Munthe-Dahls avhandling «Oslos luftforsvar stilt overfor et moderne luftangrep.» Han fikk Norsk Militært Tidsskrifts sølvmedalje for denne avhandlingen.
Fornebu 1940
Kaptein Munthe-Dahl var Jagervingens sjef på Fornebu flyplass under Nazi-Tysklands overraskelsesangrep mot Norge mellom 8. og 9. april i 1940. Jagervingens innsats forsinket utviklingen i angrepet på Norge.
Karriere etter andre verdenskrig
Etter andre verdenskrig fortsatte Munthe-Dahl i Luftforsvaret. I perioden 1. januar 1949 til 1. januar 1952 var Munthe-Dahl overadjutant for kong Haakon VII. Han ble oberst og sjef for Luftforsvarets Tekniske Skolesenter, på Kjevik. Han avsluttet sin karriere i Forsvaret i 1962, som generalmajor og sjef for Luftkommando Vestlandet (LKV), med hovedkvarter på Sola.
Utmerkelser
For sin innsats under andre verdenskrig, ble Munthe-Dahl tildelt Krigsmedaljen og Deltakermedaljen. Fra Munthe-Dahls kort i Krigsdekorasjonskanselliet er Sverdordenen registrert som "Kungl. Svärdsordenen K.2.kl. 1947." I og med det ikke finnes en kl. 2, er dette sannsynligvis en skrivefeil. Nedenfor er det registrert Kommandør av 1.klasse.
Bispedømmet Urgell
Bispedømmet Urgell (katalansk: Bisbat d'Urgell, latin: Dioecesis Urgellensis) er et bispedømme i Den katolske kirke i Catalonia i Spania. Det har sete i byen La Seu d'Urgell og dekker det nordvestlige Catalonia og Andorra. Bispedømmet Urgell ble grunnlagt på 500-tallet. Biskopen er ex officio medfyrste av den selvstendige staten Andorra.
Gutten på taket
Gutten på taket er trettenåringen Martin, hotelleierens sønn, som trekker seg tilbake til taket når verden går han imot. Og det gjør den ganske ofte. Foreldrene er travelt opptatt med sitt, og kjøper seg fred for Martins spørsmål og Martins problemer. Martin viser tendenser til problematferd, han plager dyr og er slem mot småunger, nasker i butikker og knuser ruter på skolen. Han er heller ikke alltid grei mot kameraten Ole, som er sønn av vaktmesteren på skolen. Martins onde ånd er fetteren Anton, som er et år eldre, som lykkes i alt, og som Martin ikke kan unngå å sammenlikne seg med.
Mora sender Martin på danseskolen for at han skal lære seg manerer. Her forelsker han seg i ei jente, men er uten sjanser når hun også oppvartes av Anton. Han må ta til takke med Kjetting på ræva som sin dansepartner. På danseskoleballet skjer en tragedie som forandrer Martin. Han imponerer småungene med å skli på gelenderet mange etasjer ned. I et ubevokta øyeblikk prøver veslebroren til Kjetting på ræva å gjøre det samme, faller ned og slår seg i hjel.
Etter den opprivende hendelsen, som Martin føler skyld i, begynner han forsiktig å søke mot andre mennesker. Hos foreldrene er det lite å hente, men noen av de ansatte på hotellet går det an å snakke med. Til slutt blir det likevel vaktmesteren som får Martin ut av isolasjonen, når han tar fram motorsykkelen som har stått i kjelleren sia krigens dager, og tar Martin og Ole med på fisketur.
Morten Kirkskov
Morten Kirkskov (født 28. mars 1963 i Sønder Omme i Jylland) er den dansk skuespiller, teaterinstruktør og forfatter. Fra 2011 til 2015 var han teaterdirektør på Aalborg Teater og 2015 ble han skuespillsjef på Det Kongelige Teater.
Morten Kirkskov har medvirket i mere end 40 forestillinger på en lang rekke teatre bl.a. Aveny-Teatret, Café Teatret, Det Danske Teater, Mungo Park og Det Kongelige Teater, hvor han har vært ansatt i perioder.
Tribute to Judas Priest: Legends of Metal
Tribute to Judas Priest: Legends of Metal er et samlealbum med diverse artister til hyllest av bandet Judas Priest.
Verdensmesterskapet i rullestolcurling
VM i rullestolcurling arrangeres som en mixed lagkonkurranse for rullestolcurlingspillere.
Det første VM-et ble arrangert i 2002, med 9 lag, mens det til VM i 2008 er påmeldt 10 lag.
Tribute to Judas Priest: Legends of Metal
Albumet ble utgitt i 28. januar 1997 på Century Media.
Verdensmesterskapet i rullestolcurling
Medaljestatistikk
! colspan="6"|Medaljefordelingen ved VM i rullestolcurling 2002-2012 ! Plass. ! width="120px"|Land ! style="background:gold;" width="50px"|Gull ! style="background:silver;" width="50px"|Sølv ! style="background:#cc9966;" width="50px"|Bronse ! width="50px"|Total
Rampelys (andre betydninger)
Rampelys kan vise til
Gjømmerdalsbreen
Gjømmerdalsbreen er en isbre i Ullsfjord i Tromsø kommune i Troms. Den ligger i fjellområdene vest for den innerste delen av Sørfjorden, og rundt fem kilometer nord for bygda Laksvatn i Balsfjord. Breen har et areal på 4,07 km². Den strekker seg rundt 2,5 kilometer fra det høyeste punktet i vest på 1 077 moh., til det laveste punktet i øst på 690 moh. Foran brefronten ligger en rekke små vatn, hvor Turrelva har sitt utspring.
Saint-Placide (Paris Metro)
Stasjonen betjener linje 4.
Lilja Dögg Alfreðsdóttir
Lilja Dögg Alfreðsdóttir (født 4. oktober 1973 i Reykjavík) er en islandsk politiker for Framsóknarflokkurinn (Framskrittspartiet). Fra april 2016 til januar 2017 var hun utenriksminister på Island. I november 2017 ble hun undervisnings-, vitenskaps- og kulturminister. Etter valget 2021 fortsatte hun som kulturminister men med ansvar også for handel og turisme.
Bakgrunn
Lilja har mastergrad i politisk økonomi fra Columbia University i New York. Hun har også bachelorgrad i statsvitenskap fra Háskóli Íslands og har studert ved University of Minnesota og ved Ewha Womans University i Seoul.
Hun har arbeidet for Seðlabanki Íslands, sentralbanken på Island, og for Det internasjonale pengefondet. Fra 2014 til 2015 arbeidet hun ved kontoret til statsminister Sigmundur Davíð Gunnlaugsson.
Politisk karriere
Lilja ble valgt til Alltinget i 2016 fra valgkretsen Reykjavík sør.
Den 7. april 2016 ble hun utenriksminister i regjeringen til statsminister Sigurður Ingi Jóhannsson. Hun ble 11. januar 2017 etterfulgt i denne statsrådsposten av Guðlaugur Þór Þórðarson.
Den 30. november 2017 ble hun undervisnings-, vitenskaps- og kulturminister i statsminister Katrín Jakobsdóttirs regjering.
Kenyansk mesterskap i friidrett 2018
Kenyansk mesterskap i friidrett 2018 ble arrangert på Kasarani stadion i Nairobi i Kenya fra 21. til 24. juni 2018.
Gypaetinae
Gypaetinae (afrikanske gribber og klatrehauker) er en underfamilie i haukefamilien (Accipitridae) som består av fem arter i fire slekter.
Dean Reynolds
Dean Reynolds (født 11. januar 1963) er en engelsk profesjonell snookerspiller.
Gypaetinae
Taksonomi
Da det ble klart at Henicopernis tilhører underfamilien Perninae, ble det nødvendig å flytte denne primært afrikanske kladen til en egen underfamilie; Gypaetinae. Det kan også se ut som om splittelsen mellom disse to underfamiliene har skjedd tidligere enn antatt til nå.
Dean Reynolds
Før han ble profesjonell ble Reynolds den første vinneren av junior utgaven av Pot Black etter at han slo Dene O'Kane.
Gypaetinae
Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner et al. (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle.
Samuel Colt
Samuel Colt (født 19. juli 1814, død 10. januar 1862) var en amerikansk oppfinner, best kjent for oppfinnelsen av revolveren «Colt» som ble mye brukt av amerikanske nybyggere i det vestlige USA på 1800-tallet.
Bakgrunn
Colts far het Christopher Colt (1777–1850), og var en jordbruker som hadde flyttet sin familie til byen etter at han ble en forretningsmann, moren het Sarah Caldwell. Hun døde av tuberkulose da sønnen var seks år gammel. Han hadde tre søstre og tre brødre, hvorav en ble dømt for mord.
Eksperimentering og utvikling
Han hørte senere soldater prate om en «umulig pistol» som kunne avfyre fem–seks skudd før den måtte lades på nytt. Dette ble hans inspirasjon de kommende årene, og han bestemte seg for å skape den umulige pistolen. Han puslet med idéen og laget en slags prototype/modell under en sjøreise til Calcutta; hovedidéen fikk han ved at han betraktet egenskapene til skipets styrehjul.
Colt oppfant revolveren i 1829, og klarte å sikre seg patent på den i 1835. Dette ble den første praktisk anvendbare revolver. Han grunnla i 1836 et selskap for utnyttelsen av denne og andre oppfinnelser, og anla en fabrikk i Paterson i New Jersey. Senere ble fabrikken flyttet fra New Jersey til Colts fødeby Hartford i Connecticut. Fra hans fabrikk Colt's Fire Arms Manufacturing Co. har en rekke såvel tidlige revolvere som modernere automatvåpen blitt konstruert.
Den første versjonen av revolveren solgte ikke så bra. Men under den meksikansk-amerikanske krigen klarte Texas Rangers om å overtale amerikanske myndigheter til å skaffe dem et større antall revolvere fra Colt; dermed fikk han et oppsving som så bare vedvarte, noe som førte til at han ble veldig rik. Han solgte senere også mange revolvere under den amerikanske borgerkrig.
Colt konstruerte også en undervannskabel, som i 1846 ble lagt mellom Coney Island og New York City.
Han døde 47 år gammel av gikt.
Dean Reynolds
Reynolds spilte seg to ganger frem til finale i en rankingturnering, men tapte begge gangene. I 1989 tapte han British Open mot Tony Meo og samme år tapte han finalen i Grand Prix mot Steve Davis. Hans beste plassering i verdensmesterskapet i snooker er en kvartfinale i 1989. De gode resultatene denne sesongen gjorde at han for sesongen 1990/1991 nådde sin beste ranking med en åttendeplass.
Reynolds er en av få spillere som har senket seksten rød i konkurransesammenheng etter at han har fått tildelt free ball, med et break på 143.
Stuping under Europalekene 2015 – 1 meter menn
Stuping under Europalekene 2015 - 1 meter sviktstup menn i Baku.
Eksterne lenker
Offisiell resultatside
Saint-Sébastien Froissart (Paris Metro)
Saint-Sébastien Froissart er en stasjon på metroen i Paris.
Olímpia
Olímpia er en kommune i delstaten São Paulo i sørøstregionen av Brasil.
Unstoppable Force
Unstoppable Force er det amerikanske heavy metal-bandet Agent Steels andre studioalbum.
Albumet ble innspilt hos Morrisound Recording Studios i Tampa Florida. Det ble utgitt av Combat Records i mars 1987 og utgitt på nytt i 1999 av Century Media med de fire sporene fra EP-en Mad Locust Rising på slutten.
Havørner
Havørner (Haliaeetus) er ei slekt i haukefamilien (Accipitridae) som består av fire arter. Slekten sorterer tribuset Milvini i underfamilien Buteoninae. Artene er utbredt i Nord-Amerika og Eurasia.
Tradisjonelt har denne slekten bestått av både havørner og flodørner, men sistnevnte er skilt ut i en selvstendig slekt – Icthyophaga.
Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner et al. (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle.
Frydenlund
Frydenlund er et boligområde og næringsområde i Lier kommune i Viken. Det ligger mellom Vitbank i nord, Lierstranda i sør, Nøste i vest og Heggtoppen i nord.
Det er også et boligområde i Rauma, nærmere bestemt Åndalsnes, med det samme navnet.
The Million
The Million er en amerikansk stumfilm fra 1914, regissert av Thomas N. Heffron.
Handling
"Baronen" er en gentlemanstyv som kler seg ut flere ganger, i forsøk på å sikre seg et lodd som er verdt en million dollar. Men politiet kommer snart på sporet av ham, og kjeltringen spiller blant annet baronen Ike Damskinski fra Bowery, en berømt opera-sanger ved navn Donatelli, en journalist, en kelner og en kabaret-danser.
Men til syvende og sist er baronen medvirkende til å returnere loddet til dens rettmessige eier.
Atlungstad (Østre Toten)
Atlungstad er en gard i Nordlia i Østre Toten (gnr. 119). Eiendommen består (1997) av 143 mål dyrka mark, 30 mål beite og 223 mål skau, samt 21 mål anna areal. Garden ligger ved fylkesvei 33, ca. 8 kilometer sør for Gjøvik. Atlungstad har lang strandlinje mot Mjøsa. Bebyggelsen på garden er i hovedsak fra tidlig på 1900-tallet, med unntak av et svært gammalt stabbur (ifølge tradisjonen fra 1600-tallet).
Ifølge Rygh kommer gardsnavnet av norrønt "Aslaugarstaðir, af Kvindenavnet Aslaug", som Atlungstad i Stange.
Husmannsplasser
Følgende husmannsplasser har ligget under Atlungstad:
Eksterne lenker
Norske Gaardnavne
Saint-Sulpice (Paris Metro)
Saint-Sulpice er en stasjon på metroen i Paris.
Stasjonen betjener linje 4.
A Million Bid
A Million Bid er en amerikansk stumfilm fra 1914, regissert av Ralph Ince.
Simple Plan
Simple Plan er et fransk-kanadisk band fra Montréal i Québec. Tre av medlemmene var tidligere med i bandet Reset. Gruppa har ikke hatt endringer i medlemmene siden de begynte i 1999. Etter at bandet fikk sin første platekontrakt tok karrieren av. På debutalbumet No Pads, No Helmets... Just Balls medvirket også Joel Madden fra Good Charlotte og Mark Hoppus fra Blink-182.
Croagh Patrick
Croagh Patrick (irsk: Cruach Phádraig, «Patricks fjell»), er fjell på 764 meter over havet på vestkysten av grevskapet Mayo i Irland. Fjellet har en pyramideformet topp og har utsikt over bukten Clewbukten, som stiger over landsbyen Murrisk, flere mil fra Westport. Fjellet utgjør sørdelen av en u-dal dannet av en isbre i siste istid. Dalen fører ut til Clewbukten. Croagh Patrick er del av en lengre åskjede som går fra øst til vest, i vest ligger fjellet Ben Goram.
Croagh Patrick er det fjerde høyeste fjellet i provinsen Connacht på P600-listen etter Mweelrea, Nephin og Barrclashcame. Den er en del av en lengre øst–vestrygg; den nedre vestligste toppen heter Ben Goram.
Navn
Croagh Patrick kommer fra den irske Cruach Phádraig som betyr «Patricks fjell». Det er lokalt kjent som «the Reek», et hiberno-engelsk ord for en «stakk» eller «skorstein» i forståelsen «fjell». Tidligere var det kjent som Cruachán Aigle eller Cruach Aigle («Ørnefjellet»), og ble nevnt med dette navnet i middelalderkilder som Slaget ved Mag Tuired, Buile Shuibhne, Dindsenchas, og Ulster-annalenes oppføringen for året 1113. Cruachán er ganske enkelt en diminutiv av cruach som betyr «stabel» eller «topp». Aigle var et gammelt navn for området. Middelaldermanuskriptet Dindsenchas (som gjenfortalte tradisjonene og påståtte opprinnelsene til irske stedsnavn) sier at Aigle var en fyrste av Connacht som ble drept av sin onkel Cromderg som hevn for hans drap på en kvinne under Cromdergs omsorg. Det antydes også at Aigle er en alternativ form for aicil, «ørn».
Markien av Sligo, hvis sete var i nærheten av Westport House, bærer adelstitlene baron Mount Eagle og jarl av Altamont («high mount»), som begge stammer fra Croagh Patrick.
Historisk betydning
Kanskje på grunn av dens framtredende plass, dens pyramideformede topp av kvartsitt og legendene knyttet til den, har Croagh Patrick lenge blitt sett på som et hellig fjell.
Arkeolog Christiaan Corlett har skrevet at det store antallet forhistoriske monumenter rundt og orientert mot Croagh Patrick «antyder at fjellet har vært en lokal åndelig inspirasjon siden minst yngre steinalder, og under bronsealderen ble fokus for et omfattende rituelt landskap».
Et lite stykke øst for fjellet ligger Boheh-steinen, et utspring dekket med forhistorisk bergkunst, hogd ut så tidlig som 3800 f.Kr. Det er mer enn 260 utskjæringer, noe som gjør det til en av de mest detaljerte delene av forhistorisk helleristninger i Irland, og en av bare to i provinsen Connacht. I 1987 ble det gjenoppdaget at fra Boheh-steinen ser det ut til at solnedgangen ruller nedover skråningen til Croagh Patrick i slutten av april og slutten av august. Det antas at steinen ble valgt på grunn av dette naturfenomenet. En steinrekke ved Killadangan er på linje med en nisje i fjellet der solen går ned på vintersolverv.
Simple Plan
De har utgitt fire studioalbum: No Pads, No Helmets... Just Balls (2002), Still Not Getting Any... (2004), Simple Plan (2008) og Get Your Heart On! (2011); foruten også to godt markedsførte konsertalbum: Live in Japan 2002 (2003) og MTV Hard Rock Live (2005). Gruppa har deltatt på Vans Warped Tour, en musikk- og ekstremsportsturné som er sponset av skoprodusenten Vans, hvert eneste år fra 1999-2005 og i 2011.
Croagh Patrick
Historisk betydning
Arkeologiske undersøkelser fant rester av en innhegning som omkranser fjelltoppen og dusinvis av sirkulære hytter ved siden av den, som synes å ha sitt opphav i bronsealderen.
Simple Plan
Deres musikalske stil har blitt beskrevet som pop-punk, en musikksjanger som blander punkmusikk med popmusikk.
Croagh Patrick
Historisk betydning
Biskop Tírechán, en innfødt av Connacht, skrev på 700-tallet at den hellige Patrick tilbrakte førti dager på fjellet, som Moses på Sinaifjellet. Bethu Phátraic fra 900-tallet hevdet at Patrick ble trakassert av en flokk svarte demoniske fugler mens han var på toppen, og han forviste dem inn i hulen til Lugnademon («Demonenes hule») ved å ringe i klokken. Patrick avsluttet fasten da Gud ga ham rett til å dømme alle irerne ved dommens dag, og gikk med på å skåne landet fra den endelige ødeleggingen. En senere legende i en etterligning av bibelske fortellinger forteller hvordan Patrick ble plaget av en demonisk kvinnelig slange ved navn Corra eller Caorthannach. Patrick sies å ha forvist slangen inn i Lough Na Corra nedenfor fjellet, eller inn i en huling som innsjøen brast ut fra.
Pilegrimsmål
Croagh Patrick har vært et valfartsted for pilegrimer i uminnelige tider. Den kristne valfarten er begrunnet i fortellingene om at den hellige Patrick på 400-tallet fastet på toppen av fjellet i førti dager og siden bygde en kirke der. Det blir sagt at Patrick etter å ha fullført fasten kastet en bjelle ned fjellsiden, og med det forviste alle slanger fra Irland. Arkeologer har avdekket at det har vært et kapell eller oratorium bygd i stein på toppen siden 400-tallet. Det er referanse til en Teampall Phádraig («Tempel Patrick») fra 824 e.Kr., da erkebiskopene av Armagh og Tuam var uenige om hvem som hadde jurisdiksjon på stedet. Et lite moderne kapell ble bygget på toppen og innviet 20. juli 1905.
Det er særlig den siste søndagen i juli, som lokalt kalles Reek Sunday, hvor tusenvis av pilegrimer kommer til Croagh Patrick. Flere tusen bestiger fjellet den dagen, mange av pilegrimene går barføtt opp fjellet som en botshandling. I 2006 var det 15 000 mennesker som gikk opp denne ene dagen, tidligere år har det sannsynligvis vært enda flere. Tradisjonelt ville pilegrimer utføre «avrundingsritualer» der de ber mens de vandret med solen rundt i fjellet. Blant disse er en gruppe på tre forhistoriske varder kjent som Reilig Mhuire («Marias kirkegård»), som sannsynligvis er gravvarder fra bronsealderen.
Marit Berger Røsland
Marit Berger Røsland (født 21. september 1978 i Lørenskog) er en norsk advokat og politiker (H). Hun var Norges EØS- og EU-minister fra 20. oktober 2017 til 17. januar 2018.
Croagh Patrick
Pilegrimsmål
I dag klatrer de fleste pilegrimer Croagh Patrick fra retning av det tidligere klosteret Murrisk Abbey i nord. Opprinnelig klatret de fleste pilegrimer fjellet fra øst, etter pilegrimsstien Togher Patrick (Tochár Phádraig) fra klosteret Ballintubber Abbey. Denne ruten er preget av mange forhistoriske monumenter, blant annet Boheh-steinen. Fram til 1970 var det tradisjon for pilegrimer å bestige fjellet etter solnedgang. Det er mulig at dette kom fra en forhistorisk tradisjon med å bestige fjellet etter å ha sett fenomenet «rullende sol». Tochár Phádraig kan opprinnelig ha vært hovedruten fra Cruachan (setet for kongene i Connacht) til Cruachan Aigle, det opprinnelige navnet til Croagh Patrick. Tochar Phadraig ble gjenåpnet som en pilegrimstursti for terrenggående av organisasjonen Pilgrim Paths of Ireland; den 30 kilometer lange ruten tar omtrent ti timer å gå.
Marit Berger Røsland
Bakgrunn
Røsland er cand.jur. fra Universitetet i Oslo fra 2006, og har vært advokatfullmektig og advokat i Wiersholm, Mellbye & Bech i Oslo siden 2006. Hun var dommerfullmektig i Oslo tingrett 2009–2010.
Croagh Patrick
Gullfunn
En gullåre ble oppdaget i fjellets indre på 1980-tallet. På grunn av lokal motstand fra Mayo Environmental Group, ledet av Paddy Hopkins, besluttet Mayo County Council å ikke tillate gruvedrift på Croagh Patrick. Navnet på Owenwee-elven (Abhainn Bhuí, «gul elv») på den sørlige delen av fjellet kan indikere en gammel bevissthet om gullforekomster i området og gullvasking i elven.
Marit Berger Røsland
Politiker
Røsland var leder i Akershus Unge Høyre 1998–2000, kampanjesekretær i Akershus Høyre i 1999, medlem av Akershus fylkesting 1999–2003, politisk sekretær for ordfører Per Ditlev-Simonsen 2000–2001, 2. nestleder i Unge Høyre 2000–2002, redaktør i Unge Høyres medlemsblad Xtra 2000–2002, byrådssekretær for velferd og sosiale tjenester i 2002, politisk rådgiver i Utenriksdepartementet 2003–2005, medlem av Oslo Høyres programkomité og medlem av Oslo bystyre 2003–2007.
My Sister’s Keeper
My Sister's Keeper er en amerikansk dramafilm fra 2009 regissert av Nick Cassavetes. Cameron Diaz, Abigail Breslin, Sofia Vassilieva og Alec Baldwin har hovedrollene. Basert på en roman av Jodi Picoult med samme navn. Filmen ble utgitt i USA, Canada, Mexico, Storbritannia og Irland 26. juni 2009.
Magmortar
Magma (ブーバーン Būbān) er en av de sterkeste ildpokemonene. Den er mye rundere enn sine fettere Magby og Magmar, har ikke lenger hale, og pannen har vokst nesten ned i øynene på den. Etter at Magmar utviklet seg til Magmortar, fikk den langt større evne til å lede ild fra ildsekken i magen og ut til armene (noe den tidligere gjorde for å utføre angrepet Fire Punch). Magmortar har noen slags rør inne i armene, som munner ut i et hull i hver håndflate. Med andre ord, den kan nå sprute ild fra hendene så vel som munnen. I tillegg har den begrensede telepatiske evner, og kan fremkalle jordskjelv og steinras. Magmortars avstandsangrep er langt sterkere enn nærkampangrepene. Den er 1,6 m høy, og veier 68 kg.
My Sister’s Keeper
Handling
Anna Fitzgerald (spilt av Abigail Breslin) kom til verden ved hjelp av in vitro-fertilisering, og på embryo-stadiet ble hun valgt ut som en genetisk match med sin eldre søster, Kate (Sofia Vassilieva), som har leukemi. Anna skal etterhvert donere kompatible organer, blod og vev for å holde søsteren sin i live. Anna kom til verden etter at legen Dr. Chance (David Thornton) luftet dette som en mulighet for Kates foreldre Sara (Cameron Diaz) og Brian (Jason Patric). Legen unngikk å lansere dette som et formelt forslag; dét ville vært i strid med både det juridiske regelverket og medisinsk etikk.
Marit Berger Røsland
Politiker
Fra 17. oktober 2014 var hun statssekretær for statsminister Erna Solberg og fra 16. desember 2015 statssekretær for statsråd Sylvi Listhaug. Den 23. september 2016 ble hun utnevnt til statssekretær for Børge Brende i Utenriksdepartementet.
My Sister’s Keeper
Handling
Allerede ved fødselen blir Anna donor for Kate; fra navlestrengen høster sykehuset blod og vev til bruk i behandlingen av Kate. Annas barndom blir preget av hyppige legebesøk og sykehusinnleggelser der hun blir gjenstand for ulike inngrep som skal være med på å holde Kate i live.
Torstein Tenmann
Torstein Tenmann (født 18. desember 1926 i Oslo, død 21. desember 2015 i Fredrikstad) var en norsk ingeniør, industrileder og politiker for Høyre.
Han var utdannet sivilingeniør fra elektrolinjen ved NTH i 1950. Han arbeidet ved Norsk Elektrisk & Brown Boveri (NEBB) i Oslo fra 1952, de siste årene som avdelingsleder for industrianlegg, før han ble ansatt som overingeniør ved Nordenfjeldske Treforedling (senere Norske Skog) på Skogn i 1963. Tenmann ble sjefingeniør i 1977 og energidirektør i Norske Skog i 1988, da han også fikk ansvaret for Unions kraftdivisjon.
Tenmann var formann i Levanger Høyre 1968–1971, president i Levanger Rotaryklubb 1970–1971 og formann i Nord-Trøndelag Høyre 1970–1976. Han var medlem av flere regjeringsoppnevnte utvalg som representant for Norges Industriforbund.
Han var sønn av ingeniør Anders Tenmann og hustru Maria Eggum.